Vladimír Martinec

Vladimír Martinec (* 22. december 1949, Lomnice nad Popelkou) je bývalý česko-slovenský hokejista, hrajúci na pozícii pravého krídla, otec hokejistu Tomáša Martinca mladšieho. Po skončení aktívnej hráčskej činnosti sa stal trénerom. 

Vladimír Martinec je trojnásobným majstrom sveta v rokoch 1972, 1976 a 1977, štvornásobným majstrom Európy (1971, 1972, 1976 a 1977), majstrom Európy v kategórii juniorov do 19 rokov v roku 1968 a majstrom Česko-Slovenska v roku 1973 v drese Tesly Pardubice.

V Tesle Pardubice a v česko-slovenskej reprezentácii vytvoril údernú útočnú trojicu s Jiřím Novákom a Bohuslavom Šťastným.

Vo funkcii asistenta trénera získal s českou reprezentáciou tri tituly majstra sveta (1999, 2000 a 2001).

Zdroj 

Česko-slovenskí hokejisti
Českí hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Česko-slovenskí strieborní olympijskí medailisti
Česko-slovenskí bronzoví olympijskí medailisti
Hráči HC Pardubice
Hráči HC Dukla Jihlava
Hráči ESV Kaufbeuren
Osobnosti z Pardubíc